เล่าตอนที่ไปถึงร้าน
ร้าน เชนโภชนา เป็นร้านขายอาหารจานเดียว ที่มีทั้งข้าวและบะหมี่ ที่เปิดมานานแล้ว และเป็นร้านที่เป็นที่นิยมสำหรับกินเป็นมื้อเที่ยงของคนแถวนั้นด้วย
ได้ไปกินร้านตอนเที่ยงๆ คนจะเริ่มทยอยเข้าร้านกันมากินกัน ต้องรีบสั่ง ไม่นานก็ได้อาหารแล้ว รอไม่นาน คุณป้าทำบะหมี่อร่อย ใส่ใจในทุกชาม
บรรยากาศร้านด้านในจะดูเก่าแก่หน่อย เป็นร้านที่เป็นแบบบ้านๆ ช่วยกันเปิด ภายในร้านมีที่นั่งเยอะ แต่ร้อนบ้างเพราะพัดลมเป่าไม่ถึง 

ที่ตั้งร้าน : ร้านจะอยู่ในซอยแสงจันทร์หรือซอยสุขุมวิท 42

เมนูเด่นของร้าน : ข้าวหมูแดง ข้าวหน้าเป็ด บะหมี่เกี๊ยวกุ้ง
ราคา : จะอยู่ที่ 30-40 บาท

สำหรับในวันนี้ผมสั่ง บะหมี่เกี๊ยวน้ำกุ้ง (แห้ง)
รสชาติ : อร่อยดี บะหมี่ของทางร้านจะใช้เป็นเส้นเล็กเรียวนุ่ม ทานง่าย ปรุงรสอะไรก็เข้ากันได้ดี ส่วนผักก็กรอบสดใหม่ 
ส่วนหมูแดงนั้นก็ย่างออกมาได้สุกอร่อยทั้งชิ้น แต่ละชิ้นก็มีรสชาติที่เข้มข้นทานง่าย และที่เด็ดที่สุดในชามก็จะเป็นเกี๊ยวกุ้ง
ที่ห่อแป้งออกมาได้อย่างน่ารัก เป็นลูกกลมๆ ทานง่าย กัดเข้าไปแล้วเจอเนื้อกุ้งแน่นๆอยู่ด้านใน ให้รสหวานอร่อย เด็ดที่สุดในชามเลย ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = เด็ดที่เกี๊ยวกุ้ง อร่อยโดนใจ
บรรยากาศ : 2.5 = ร้านธรรมดา ไม่ได้ตกแต่งอะไรมาก นั่งกินได้เรื่อยๆ
บริการ 3 = บริการธรรมดา
ราคา : 4 = ราคาต่อชามถือว่าไม่แพง ปริมาณคุ้มค่ากับราคา

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 29 / 1 / 56
